kræver det to forskellige sider, at ranke på to forskellige ord?
nej, ikke altid. hvis en webside ranker rigtig godt på et keyword vil den meget ofte også ranke på andre prominente ord, der bruges på siden.
alt efter hvor stærkt siden er optimeret, og hvor stor konkurrencen er på markedet, kan der være tale om en lille håndfuld keywords (hvilket som oftest er tilfældet), eller flere hundrede.
på enkelte websites har jeg oplevet helt op til over 2.000 keywords (variationer, stavefejl osv.) der skabte trafik til en enkelt webside, men det hører absolut til undtagelserne.
ved at skrive dine tekster varieret, anvende synonymer undervejs, og ved at tillade brugerkommentarer på siden kan du øge sandsynligheden for, at den enkelte side ranker på flere relaterede ord.
du skal dog aldrig glemme, hvad der er den enkelte sides primære keyword. det vigtigste er trods alt, at siden ranker på netop dette, samt at siden bevarer sin evne til at få brugerne til at handle som du ønsker (bladre videre på sitet, købe noget eller kontakte dig). besøg uden handling er som regel værdiløse.